विद्युत अंचल बोकारो के पुराने ट्रांसफॉर्मर बदलेंगेे
विद्युतअंचल बोकारो के सभी पुराने ट्रांसफॉर्मर बदले जाएंगे। इनके बदलने की जवाबदेही झारखंड राज्य विद्युत वितरण निगम ने एक निजी कंपनी को दी है। जितने भी पुराने ट्रांसफॉर्मर हैं, उनके स्थान पर नए ट्रांसफॉर्मर लगेंगे। विद्युत अंचल बोकारो के अधीक्षण अभियंता सुनील कुमार ने बताया कि वर्ष 2017-18 में बिजली व्यवस्था में 90 प्रतिशत तक का सुधार हो जाएगा। सभी पुराने ट्रांसफॉर्मर को बदलने के लिए यहां लगभग ढाई हजार नए ट्रांसफॉर्मर लगाए जाएंगे। प्रथम चरण में 25 केवी के ढाई सौ ट्रांसफॉर्मर, 50 केवी के लगभग डेढ़ सौ ट्रांसफॉर्मर, 100 केवी के 75 तथा 200 केवी के लगभग 50 ट्रांसफॉर्मर यानी सवा पांच सौ ट्रांसफॉर्मर चुके हैं, इन्हें लगाने का काम भी चालू कर दिया गया है। बाकी 1975 ट्रांसफॉर्मर दूसरे, तीसरे और चौथे चरण में लगाए जाएंगे। विद्युत अंचल चास में नए ट्रांसफार्मरों के बदली होने के बाद लो वोल्टेज की होने वाली समस्या से निजात मिलेगी। नए ट्रांसफॉर्मर मीटरयुक्त होंगे। जिससे बीच में टोका फंसाकर बिजली जलाने वालों का पता चल जाएगा। इससे लाइन एंड लॉस कम होगी। इस व्यवस्था से नियमित बिजली की आपूर्ति होगी।
hin_Deva hin_Deva